શ્યામ રંગ સમીપે ન જાવું શ્યામ   રંગ  સમીપે   ન  જાવું  મારે આજ થકી શ્યામ રંગ સમીપે ન જાવું  જેમાં કાળાશ તે તો સૌ એકસરખું સર્વમાં    કપટ    હશે     આવું કસ્તૂરી  કેરી  બિંદી તો  કરું નહીં કાજળ    ના   આંખમાં   અંજાવું મારે આજ થકી શ્યામ રંગ સમીપે ન જાવું  કોકિલાનો શબ્દ હું સૂણું નહીં કાને કાગવાણી   શકુનમાં   ન   લાવું નીલાંબર  કાળી  કંચૂકી ન પહેરું જમનાનાં    નીરમાં   ન   ન્હાવું મારે આજ થકી શ્યામ રંગ સમીપે ન જાવું  મરકતમણિ  ને  મેઘ  દૃષ્ટે  ના જોવા જાંબુ     વંત્યાક      ના       ખાવું દયાના પ્રીતમ સાથે  મુખે નીમ લીધો મન કહે  જે   પલક   ના   નિભાવું મારે આજ થકી શ્યામ રંગ સમીપે ન જાવું -દયારામ